Gabriela Firea acceptă dezbaterea cu Nicușor Dan doar dacă acesta își face testul antidrog și Covid-19.
Nicușor Dan a provocat-o pe Gabriela Firea la 3 dezbateri, săptămâna viitoare, chiar înaintea alegerilor locale de pe 27 septembrie. Gabriela Firea i-a răspuns lui Nicușor Dan printr-o postare pe Facebook. Actualul primar al Capitalei spune că acceptă dezbaterea doar dacă Nicușor Dan prezintă un test antidrog și Covid-19.
Cu doar o săptămână înainte de alegerile locale de pe 27 septembrie, dialogul de la distanță dintre principalii candidați la Primăria Capitalei se încinge.Nicușor Dan i-a lasat o provocare Gabrielei Firea pentru a participa la trei dezbateri, săptămâna viitoare, la sediul Primăriei, iar răspunsul nu a ezitat să apară.Printr-o postare pe Facebook, Gabriela Firea spune că acceptă dezbaterea "cu toată dragostea", însă doar în condițiile în care contracandidații își vor face testul antidrog și Covid-19.